Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 317

9. évfolyam Különböző műfajú és formájú szövegek megértése: dokumentum, információt közvetítő, magyarázó-érvelő, elbeszélő (irodalmi) szövegek. Az olvasásmegértés képességének diagnosztikus mérése alapján egyénenként fejlesztendő területek: szóolvasó, fogalomaktiváló, mondatolvasó, szövegolvasó készség. Az olvasástechnikai tudás képességére épül a szövegértési stratégiák tanítása. A kifejtő-magyarázó szöveg (pl. tankönyvi szövegek) szerkezetének felismerése (okság, kronológia, témák egymásutánisága, a kohézió felismerése), lényegkiválasztás, szelektálás, műfaji konvenciók ismerete, létrejön a jelentés konstrukciója, melyet a meglévő tudásba integrálunk. Tartalmi kapcsolatok, tények és vélemények felismerése. Vázlatkészítés. A releváns és az irreleváns információk válogatása. Lényegkiválasztás. Szövegátalakítások. Címadás. A olvasott szöveg lényegének összefoglalása szóban és írásban. Irodalmi szövegek: a kontextuális ismeret és a szöveg tartalmának együttese alapján történik az élmény feldolgozása, a jelentésrétegek felfedezése, a világés önértelmezés, a nyelvi árnyalatok, kétértelműség, humor, irónia észrevétele. Az információszerzés, feldolgozás és alkalmazás különböző műfajú és formájú szövegek esetében. Képes önálló tanulásra. A különböző szövegolvasatok felismerése, értelmezése. 2006/79/II. szám Fejlesztési feladatok Témák, tartalmak Tevékenység Elérhető eredmények Az irodalmi szövegek feldolgozása a műelemzés módszere szerint történik.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes